Hohner

Hohner Musikinstrumente GmbH & Co. KG on saksalainen soitinvalmistaja, jonka pääkonttori sijaitsee Trossingenissa. Yhtiö on erityisen tunnettu huuliharppujen ja harmonikkojen valmistajana; se tuottaa noin miljoona huuliharppua vuodessa. Lisäksi yhtiö tekee tai on tehnyt nokkahuiluja, melodikoja, kitaroita ja bassokitaroita sekä kazooita.

Hohner on perustettu vuonna 1857. Sen huuliharput tehdään edelleen käsityönä Saksassa. Yhtiö teettää monien muiden soitinvalmistajien tavoin edullisempia soittimiaan Kauko-Idässä.

1980-luvun puolestavälistä 2000-luvun alkuun Hohnerilla ja suomalaisella Hellas-Pianolla oli yhteisyritys Hohner-Hellas Oy, joka valmisti Hohner-merkkisiä pianoja Hyvinkäällä.

Lähteet 

Soitinvalmistajat

Harmonikka
Saksalaiset teollisuusyritykset
Pianonvalmistajat